‘বাংলায় সুযোগ দিয়েই দেখুন…’,ভোটের বাদ্যি বাজিয়ে পরিবর্তনের ডাক মোদির

কলকাতা: ৪৫ মিনিট তাহেরপুরের সভায় বক্তব্য পেশ করবেন প্রধানমন্ত্রী নরেন্দ্র মোদি (PM Narendra Modi)। কুয়াশায় আচ্ছন্ন তাহেরপুর (Narendra Modi meeting in Nadia Taherpur) যাওয়া হল না, খারাপ আবহাওয়ার জন্য শেষ পর্যন্ত কলকাতা থেকে অডিয়ো বার্তা দিলেন প্রধানমন্ত্রী মোদি। মাত্র ১৬ মিনিটের ওই বক্তব্যে পশ্চিমবঙ্গে আসন্ন বিধানসভা নির্বাচনে বিজেপিতে জেতানোর ডাকও দিলেন। বক্তব্যে উন্নয়ন,অনুপ্রবেশ থেকে দুর্নীতি, বিহার ভোটের ফল থেকে এসআইআর থেকে ত্রিপুরার সঙ্গে তুলনা সবই উঠে এল।

বিহারের বিধানসভা ভোটে বড় জয় পেয়েছে বিজেপি-জোট। শনিবার মোদির বক্তব্যে উঠে এল বাংলায় বাংলায় ক্ষমতায় আসার ডাক। বিহারের জঙ্গলরাজের সঙ্গে বাংলার জঙ্গলরাজের তুলনা টেনে মোদির দাবি, ‘বিহার থেকে গঙ্গার বয়ে এসে বাংলায় পৌঁছয়। ‘বাম বিদায়ে এগোচ্ছে ত্রিপুরা, কিন্তু পিছিয়ে যাচ্ছে বাংলা’। তৃণমূলকে আক্রমণ প্রধানমন্ত্রীর। একবার বিজেপিকে সুযোগ দিন। দ্রুততার সঙ্গে বাংলার উন্নতি হবে কথা দিচ্ছি। বললেন, “মোদির বিরোধ করুন, কিন্তু বাংলার মানুষকে নিজেদের অধিকার থেকে বঞ্চিত করবেন না। ‘এখন বাংলার কোণায় কোণায় শোনা যাচ্ছে বাঁচতে চাই, বিজেপি তাই।’

মোদি সরাসরি তৃণমূলকে আক্রমণ করে বলেন, বাংলায় মহাজঙ্গল রাজ চলছে। পশ্চিমবঙ্গের সব শহর গলি সব জায়গার মানুষ বলছে বাঁচতে চাই বিজেপি তাই। মোদি আপনাদের বিকাশের জন্য নিজেকে সম্পূর্ন সমর্পণ করেছে। পশ্চিমবঙ্গ এর বিকাশের জন্য মোদী জি আছে। তৃণমূল মোদি বিরোধিতা করছেন তো হাজার বার করুন। কিন্তু একারণে বাংলার উন্নয়ন আটকে যাচ্ছে। বাংলার মানুষের অধিকার থেকে তাদের বঞ্চিত করবেন না। তাই একবার বিজেপিকে সুযোগ দিয়ে দেখুন। তৃণমূল অনুপ্রবেশকারীদের বাঁচানোর চেষ্টা করছে। কিছু জায়গায় দেখলাম গো ব্যাক মোদি লেখা আছে। বাংলার প্রতি গলিতে লেখা থাকবে গো ব্যাক অনুপ্রবেশকারী। এরাজ্যের সরকার গো ব্যাক মোদি লিখতে পারে কিন্তু গো ব্যাক অনুপ্রবেশকারী লিখতে পারে না।

আরও পড়ুন: প্রধানমন্ত্রীর সফরে ‘প্ল্যান -B’ ছিল? খতিয়ে দেখছে এসপিজি, দেখুন বিগ আপডেট

মোদির কথায়, ‘‘বাংলার এমন সরকার দরকার, যারা দ্রুত গতিতে উন্নয়ন করবে। যখন ওখানে নিজে যাব, আরও কথা বলব। প্রধামন্ত্রীর কথায়, মোদি আপনাদের জন্য অনেককিছু করতে চায়। টাকা, যোজনা, ইচ্ছা কিছুরই কমতি নেই। কিন্তু এখানে এমন সরকার, যারা সারা ক্ষণ কমিশন চায়। এখনও পশ্চিমবঙ্গে বিকাশের হাজার কোটি টাকার প্রকল্প আটকে রয়েছে।’বিজেপি অনুপ্রবেশকারীদের বিরুদ্ধে লড়াই করছে। আর তৃণমূল বিজেপির বিরোধিতা করছে । বাংলার মানুষও লাল ঝাণ্ডা কে সরিয়েছে ত্রিপুরার মত। কিন্তু তৃণমূল সরকার মানুষের জন্য কাজ করতে পারেনি। বাংলায় বিজেপি সরকার চাই।

উন্নয়নের ফিরিস্তি তুলে ধরে মোদি বলেন, ‘‘কিছু দিন আগে জিএসটি বাঁচানোর পদক্ষেপ করা হয়েছে। দেশবাসী যাতে সঠিক দামে জিনিস কিনতে পারেন, তা সুনিশ্চিত করেছে বিজেপি সরকার। দুর্গাপুজোর সময়ে রাজ্যবাসী খুব কেনাকাটা করেছেন।’’ তিনি আরও বলেন, ‘‘রাজ্যে দু’টি বড় সড়ক প্রকল্প হয়েছে। তাতে কলকাতা এবং শিলিগুড়ির সংযোগ বেড়েছে। দেশ এখন বিকাশ চায়। মোদি বলেন, আজ আবহাওয়া বাদ সেধেছে। আমি ওই নেতাদের মতো নই, যাঁরা আবহাওয়াতেও রাজনীতির রং চড়িয়ে দেন। আমি বার বার আসব। আপনাদের স্বপ্ন পূরণ করতে, আপনাদের কাঁধে কাঁধ মিলিয়ে কাজ করতে আসব।’’